CELEX: 62010CA0021
Language: fi
Date: 2011-07-21 00:00:00
Title: Asia C-21/10: Unionin tuomioistuimen tuomio (kolmas jaosto) 21.7.2011 (Fővárosi Bíróságin (Unkari) esittämä ennakkoratkaisupyyntö) — Károly Nagy v. Mezőgazdasági és Vidékfejlesztési Hivatal (Yhteinen maatalouspolitiikka — EMOTR:sta maksettava rahoitus — Asetus (EY) N:o 1257/1999 ja asetus (EY) N:o 817/2004 — Yhteisön tuki maaseudun kehittämiseen — Maatalouden tuotantomenetelmien ympäristötuki — Maatalouden ympäristötuet, jotka eivät ole eläintukia mutta joiden myöntämisedellytyksenä on tietty eläintiheys — Yhdennetyn hallinto- ja valvontajärjestelmän soveltaminen — Nautaeläinten tunnistus- ja rekisteröintijärjestelmä — Kansallisten viranomaisten velvollisuus antaa tietoja tukikelpoisuuden edellytyksistä)

10.9.2011   
            
            
               FI
            
            
               Euroopan unionin virallinen lehti
            
            
               C 269/10
            
         Unionin tuomioistuimen tuomio (kolmas jaosto) 21.7.2011 (Fővárosi Bíróságin (Unkari) esittämä ennakkoratkaisupyyntö) — Károly Nagy v. Mezőgazdasági és Vidékfejlesztési Hivatal
   (Asia C-21/10) (1)
   
   (Yhteinen maatalouspolitiikka - EMOTR:sta maksettava rahoitus - Asetus (EY) N:o 1257/1999 ja asetus (EY) N:o 817/2004 - Yhteisön tuki maaseudun kehittämiseen - Maatalouden tuotantomenetelmien ympäristötuki - Maatalouden ympäristötuet, jotka eivät ole eläintukia mutta joiden myöntämisedellytyksenä on tietty eläintiheys - Yhdennetyn hallinto- ja valvontajärjestelmän soveltaminen - Nautaeläinten tunnistus- ja rekisteröintijärjestelmä - Kansallisten viranomaisten velvollisuus antaa tietoja tukikelpoisuuden edellytyksistä)
   2011/C 269/16
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Bíróság
   
      Pääasian asianosaiset
   
   
      Kantaja: Károly Nagy
   
      Vastaaja: Mezőgazdasági és Vidékfejlesztési Hivatal
   
      Oikeudenkäynnin kohde
   
   Ennakkoratkaisupyyntö — Fővárosi Bíróság — Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun neuvoston asetuksen (EY) N:o 1257/1999 (EYVL L 160, s. 80) 22 artiklan ja Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä 29.4.2004 annetun komission asetuksen (EY) N:o 817/2004 (EYVL L 153, s. 30) 68 artiklan tulkinta — Sellaisen viljelijän jättäminen maatalouden ympäristötuen ulkopuolelle, joka ei ole ilmoittanut eläimiä tiettyjä yhteisön tukijärjestelmiä koskevaan yhdennettyyn tarkastus- ja valvontajärjestelmään — Vasta tämän järjestelmän mukaisessa ristiintarkastuksessa havaittu laiminlyönti — Yhdennetyn järjestelmän soveltaminen niihin maatalouden ympäristötukiin, jotka eivät ole varsinaisia ”eläintukia” vaan joiden myöntämisen edellytyksenä on tietty eläintiheys tilalla
   
      Tuomiolauselma
   
   
               1)
            
            
               Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun neuvoston asetuksen (EY) N:o 1257/1999, sellaisena kuin se on muutettuna 29.9.2003 annetulla neuvoston asetuksella (EY) N:o 1783/2003, 22 artiklaan perustuvien eläintiheyttä edellyttävien tukien osalta toimivaltaiset viranomaiset voivat tämän säännöksen ja asetuksen N:o 1257/1999 soveltamista koskevista yksityiskohtaisista säännöistä 29.4.2004 annetun komission asetuksen (EY) N:o 817/2004 68 artiklan mukaan tehdä yhdennetyn hallinto- ja valvontajärjestelmän tietojen ristiintarkastusta ja erityisesti nojautua Unkarin nautaeläinten tunnistus- ja rekisteröintijärjestelmän (Egységes Nyilvántartási és Azonosítási Rendszer) kaltaisen kansallisen nautaeläinten tunnistus- ja rekisteröintijärjestelmän tietoihin.
            
         
               2)
            
            
               Toimivaltaiset viranomaiset voivat, kun ne valvovat asetuksen N:o 1257/1999, sellaisena kuin se on muutettuna, 22 artiklassa säädetyn maatalouden ympäristötuen myöntämisedellytyksiä, tämän artiklan ja asetuksen N:o 817/2004 68 artiklan nojalla tarkastaa ainoastaan Unkarin nautaeläinten tunnistus- ja rekisteröintijärjestelmän kaltaisen kansallisen nautaeläinten tunnistus- ja rekisteröintijärjestelmän tiedot, kun ne epäävät tuen, eikä niiden tarvitse välttämättä tehdä muita tarkastuksia.
            
         
               3)
            
            
               Asetuksen N:o 1257/1999, sellaisena kuin se on muutettuna, 22 artiklassa ja asetuksen N:o 817/2004 68 artiklassa, kun niitä tulkitaan asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annetun komission asetuksen (EY) N:o 796/2004 16 artiklan valossa, asetetaan kansallisille viranomaisille, sikäli kuin ne tarkastavat vain Unkarin nautaeläinten tunnistus- ja rekisteröintijärjestelmän kaltaisen kansallisen nautaeläinten tunnistus- ja rekisteröintijärjestelmän tiedot, kun ne valvovat mainitussa 22 artiklassa säädetyn eläintiheyttä edellyttävän maatalouden ympäristötuen myöntämisedellytyksiä, näihin tukikelpoisuuden edellytyksiin liittyvä tietojenantovelvollisuus, jonka mukaan tätä tukea hakevalle viljelijälle on ilmoitettava, että eläimiä, joiden osalta havaitaan, ettei niitä ole tunnistettu tai rekisteröity kansallisessa nautaeläinten tunnistus- ja rekisteröintijärjestelmässä, pidetään eläiminä, joiden osalta on havaittu sääntöjenvastaisuuksia, joilla voi olla oikeudellisia vaikutuksia, kuten kyseisen tuen vähentäminen tai epääminen.
            
         
      (1)  EUVL C 113, 1.5.2010.